rejauldu/bengali-wikipedia huggingface dataset:
ছতরা : পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ২৬৪২ জন এবং খানার সংখ্যা ছিল ৫৬০ টি। ২০০১ সালের শুমারিতে এর জনসংখ্যা উল্লেখ করা হয়নি।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
বৈকুণ্ঠনাথ দিন্দা (? - ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। তিনি ১৯৩০ সালে 'আইন অমান্য' আন্দোলনে যোগ দেন। ১৯৩২ সালে কর-বন্ধ আন্দোলনের সময় পুলিসের লাঠির আঘাতে মৃত্যুবরণ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫০৪,   জন্ম ও শিক্ষা বৈকুণ্ঠনাথ দিন্দার জন্ম মেদিনীপুর জেলার কাঁথি থানার গোপালপুরে।  তথ্যসূত্র  বিষয়শ্রেণী:১৯৩২-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
চৈনিক ভাষাসমূহ বলতে পূর্ব এশিয়ার কতগুলি বিশ্লেষণী ভাষার একটি দলকে বোঝায়, যেটি চীনা-তিব্বতি ভাষা পরিবারের একটি প্রধান শাখা গঠন করেছে। অনেক ভাষাবিদ প্রস্তাব করেছেন যে চৈনিক ভাষাগুলি এবং তিব্বতি-বর্মী ভাষাগুলির মধ্যে একটি মৌলিক বিভাজন বিদ্যমান। অনেক গবেষক এই মত প্রত্যাখ্যানও করলেও  অন্যেরা এই মত সমর্থনকারী জাতিজনিগত প্রমাণ খুঁজে পেয়েছেন। পাই ভাষাসমূহ শ্রেণীবদ্ধ করা দুরূহ হলেও হয়ত এগুলি প্রাচীন চীনা ভাষার একটি শাখা, সুতরাং চৈনিক ভাষা। states "Bái ... may form a constituent of Sinitic, albeit one heavily influenced by Lolo–Burmese." অন্যথা চৈনিক ভাষা বলতে কেবলমাত্র চীনা ভাষার বহুসংখ্যক প্রকারভেদকে বোঝায়, যেগুলি একটি সাধারণ লিখন পদ্ধতি দ্বারা ঐক্যবদ্ধ। এক্ষেত্রে চৈনিক ভাষা বলতে এমন একটি ভাষাগত দৃষ্টিভঙ্গিকে নির্দেশ করা হয়, যেখানে চীনা ভাষাগুলি একটিমাত্র ভাষার বহুসংখ্যক প্রকারভেদ নয়, বরং অনেকগুলি স্বতন্ত্র ভাষার একটি পরিবার।  বক্তাসংখ্যা বৃহত্তর চীনা ভাষার সর্বমোট বক্তাসংখ্যা ১৫২ কোটির কিছু বেশি, যাদের মধ্যে প্রায় ৭৪% (১১২ কোটি) ম্যান্ডারিন চীনা ভাষা বা এর কোনও উপভাষায় কথা বলে। সারা বিশ্বজুড়ে মাতৃভাষা এবং দ্বিতীয় ভাষা হিসেবে চৈনিক ভাষাসমূহের মূল শাখাগুলির বক্তার সংখ্যা নিচে দেওয়া হল (২০১৮-১৯):   শাখা  সর্বমোট বক্তাসংখ্যা  শতাংশ ম্যান্ডারিন ১,১১৮,৫৮৪,০৪০ ৭৩.৫০% ইউয়ে (ক্যান্টনীয় ভাষাসহ)৮৫,৫৭৬,৫৭০ ৫.৬২% উ ৮১,৮১৭,৭৯০ ৫.৩৮% মিন ৭৫,৬৩৩,৮১০ ৪.৯৭% চিন৪৭,১০০,০০০ ৩.০৯% হাক্কা৪৪,০৬৫,১৯০ ২.৮৯% শিয়াং ৩৭,৪০০,০০০ ২.৪৬% কান ২২,২০০,০০০ ১.৪৬% হুয়েইচৌ ৫,৩৮০,০০০ ০.৩৫% ফিংহুয়া ৪,১৩০,০০০ ০.২৭% তুনকান ৫৬,৩০০>০.০১% মোট ১,৫২১,৯৪৩,৭০০১০০%  তথ্যসূত্র  বিষয়শ্রেণী:চীনা-তিব্বতি ভাষা
ইউরেশীয় কুট (Fulica atra), এছাড়াও যারা কুট নামে পরিচিত, হল প্রধানত এরধরনের জলচর পাখি। এরা রেলিডি পরিবারের অন্তর্গত। অস্ট্রেলিয়ান উপজাতিরা অস্ট্রেলিয়ান কুট নামে পরিচিত।   বিতরণ  এই পাখিরা প্রধানত জলচর পাখি, তাই তারা জলভাগেই প্রজনন করে এবং এদের বসবাস জলভাগেই। এরা প্রধানত ইউরোপ, এশিয়া, অস্ট্রেলিয়া, আফ্রিকা প্রভৃতি মহাদেশে প্রজনন করে ও এখানেই বড় হয়। এই প্রজাতিটি হটাতই নিউজিল্যান্ড পর্যন্ত তাদের পরিধি বিস্তার করেছে। এটা তার পরিসীমা মধ্যের অংশে বসবাসকারী হয় কিন্তু শীতকালে জল বরফ হয়ে গেলে এরা দক্ষিণ থেকে পূর্ব এশিয়ার দিকে পরিযান করে।   বর্ণনা  ইউরেশীয় কুট  লম্বা এবং এদের ওজন হয় , এরা পুরোপুরি কালো শুধুমাত্র সম্মুখের সাদা ঢাল ছাড়া। (যা থেকে একটি প্রবাদ বাক্য তৈরি হয়েছে "কুটের মতোন টাক")।CRC Handbook of Avian Body Masses by John B. Dunning Jr. (Editor). CRC Press (1992), . জলচর পাখি হিসেবে তাদের দীর্ঘ শক্তিশালী পায়ের আঙ্গুলের উপর আংশিক বয়ন করার বস্তু আছে।  তরুণরা প্রাপ্তবয়স্কদের থেকে হাল্কা রঙের হয়। এদের মুখের সামনে কোন ঢাল থাকে না বড়োদের মতোন। যখন এদের প্রায় ৩-৪ মাস বয়স হয় তখন এদের কালো পাখনা বেরতে শুরু করে। কিন্তু ওই সাদা ঢালটি তৈরি হয় যখন ওদের বয়স হয় ১ বছর।  এটি একটি সশব্দ পাখি, কচ্কচিয়া আওয়াজ, বিস্ফোরক বা ডঙ্কা আওয়াজের মাধ্যমে এদের চেনা যায়। এমনকি রাতেও এরা এইসব শব্দ করে বলে এরা খুব আওয়াজ সৃষ্টিকারী পাখি হিসেবে পরিচিত।   গ্যালারি   তথ্যসূত্র   বহিঃসংযোগ        Ageing and sexing (PDF; 1.8 MB) by Javier Blasco-Zumeta & Gerd-Michael Heinze  বিষয়শ্রেণী:ইউরোপের পাখি বিষয়শ্রেণী:আইসল্যান্ডের পাখি বিষয়শ্রেণী:লিথুয়ানিয়ার পাখি বিষয়শ্রেণী:আজারবাইজানের পাখি বিষয়শ্রেণী:নিউজিল্যান্ডের পাখি বিষয়শ্রেণী:পাকিস্তানের পাখি বিষয়শ্রেণী:থাইল্যান্ডের পাখি বিষয়শ্রেণী:তুরস্কের পাখি বিষয়শ্রেণী:পশ্চিম অস্ট্রেলিয়ার পাখি বিষয়শ্রেণী:পশ্চিম সাহারার পাখি বিষয়শ্রেণী:ইউক্রেনের পাখি বিষয়শ্রেণী:ইউরেশিয়ার পাখি বিষয়শ্রেণী:ওশেনিয়ার পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
হোসনে আরা খান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  হোসনে আরা খান ১৯৭৯ সালের দ্বিতীয় জাতীয় সংসদের মহিলা আসন-১৭ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য
জামালপুর মল্লিকার্জুন (জন্ম: ১৫ অক্টোবর,১৯৯৩) হলেন একজন ভারতীয় ক্রিকেটার ।  তিনি ২ মার্চ, ২০১৯ তারিখে সৈয়দ মোশতাক আলী ট্রফিতে হায়দ্রবাদের হয়ে টি-টোয়েন্টি ক্রিকেটে অভিষিক্ত হন।  ২০১৯-২০ বিজয় হাজারে ট্রফিতে হায়দ্রবাদের হয়ে ২৮ সেপ্টেম্বর, ২০১৯ তারিখে তিনি লিস্ট এ ক্রিকেটে অভিষিক্ত হন।  ২০১৯-২০ রঞ্জি ট্রফিতে হায়দরাবাদের হয়ে ৩ জানুয়ারি, ২০২০ তারিখে প্রথম শ্রেণির ক্রিকেটে তার অভিষেক ঘটে।    তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:হায়দ্রাবাদের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম
সুনয়না (সংস্কৃত : सुनयना) হলেন হিন্দু মহাকাব্য রামায়ণের বিদেহের রাণী। তিনি মিথিলা থেকে রাজত্ব করা বিদেহের রাজা জনকের অগ্রমহিষী এবং সীতা ও ঊর্মিলার মা।  ব্যুৎপত্তি সুনয়না নামটির উৎপত্তি সংস্কৃত থেকে এবং এটিকে দুটি ভাগে ভাগ করা যেতে পারে: সু অর্থ ভালো, এবং নয়না অর্থ চোখ। সুতরাং, তার নামের অর্থ 'সুন্দর চোখ'।  কিংবদন্তি   জন্ম  বাল্মীকি সুনয়নার পিতৃপরিচয় সম্পর্কে নীরব থাকেন এবং তাঁকে সীরাধ্বজ জনক-এর অগ্রমহিষী হিসেবে উল্লেখ করেন। রামায়ণের পরবর্তী সংযোজনগুলিতে তাঁকে সুনয়না হিসেবে উল্লেখ করা হয়েছে এবং তাঁকে শিবের একনিষ্ঠ ভক্ত সর্পের কন্যা হিসেবে বিবেচনা করা হয়।Bundeli Ramayana   বিবাহ এবং সন্তান  সংযোগ=https://en.wikipedia.org/wiki/File:The_four_sons_of_Dasaratha_circumbulate_the_altar_during_their_marriage_rites.jpg|থাম্ব|সুনয়নার কন্যা সীতা ও উর্মিলার সাথে যথাক্রমে রাম ও লক্ষ্মণের বিবাহ অনুষ্ঠান রাজা জনকের সাথে সুনয়নার বিবাহ হয়েছিল। জনক তাঁর রাজধানী মিথিলা থেকে বিদেহ অঞ্চল শাসন করতেন। জনকের সাথে বিবাহের সময়, শিব চূড়ামণির আকারে একটি এবং আংটিতে খোদাই করা একটি, এই দুটি রত্ন উপহার দিয়েছিলেন।  রামায়ণ অনুসারে জনক এবং সুনয়না যজ্ঞের অংশ হিসেবে জমি চাষ করার সময় সীতাকে খুঁজে পেয়েছিলেন এবং তাকে দত্তক নিয়েছিলেন। সীতাকে দেবী লক্ষ্মীর অবতার হিসেবে বিবেচনা করা হয়। পরে তিনি জয়া একাদশীতে ঊর্মিলার জন্ম দেন, যিনি দেবী নাগলক্ষ্মীর অবতার।Dictionary of Hindu Lord and Legend () by Anna Dhallapiccola  সীতা যখন প্রাপ্তবয়স্ক হলেন, তখন জনক তাঁর স্বয়ম্বর পরিচালনা করেন, রাম সেটি জয় করে নেন। রাম ও সীতার বিবাহের পাশাপাশি উর্মিলা রামের ছোট ভাই লক্ষ্মণকে বিবাহ করেন। বুন্দেলি রামায়ণ অনুসারে সুনয়নাই সীতাকে আংটি এবং চূড়ামণি দিয়েছিলেন।   মিথিলার রানী  সুনয়না মিথিলার রানী হিসেবে জনকের মা কৈকেশীর স্থলাভিষিক্ত হন। রানী হিসাবে, তিনি বিদেহের রাজনৈতিক ও সাংস্কৃতিক দিকগুলিতে নিজেকে ঢেলে দিয়েছিলেন।  জনপ্রিয় সংস্কৃতিতে   চলচ্চিত্র    ২০১১ সালের তেলুগু চলচ্চিত্র শ্রী রামা রাজ্যম--এ সুনয়না চরিত্রে অভিনয় করেছিলেন সুধা।   টেলিভিশন    উর্মিলা ভাট ১৯৮৭ সালের রামায়ণ ধারাবাহিকে সুনয়না চরিত্রে অভিনয় করেছিলেন।  শালিনী কাপুর সাগর ২০০২ সালের রামায়ণ ধারাবাহিকে সুনয়না চরিত্রে অভিনয় করেছিলেন।  প্রির্ণা আগরওয়াল / ফাল্গুনী ডেভ ২০০৮ সালের রামায়ণ ধারাবাহিকে সুনয়না চরিত্রে অভিনয় করেছিলেন।  নিতিকা শর্মা ২০১১ সালের ডিভন কে দেব...মহাদেব সিরিজে সুনয়নার চরিত্রে অভিনয় করেছিলেন।  নিতিকা আনন্দ মুখার্জি ২০১২ সালের রামায়ণ ধারাবাহিকে সুনয়না চরিত্রে অভিনয় করেছিলেন ।  ভার্গবী চিরমুলে ২০১৫ সালের সিয়া কে রাম ধারাবাহিকে সুনয়না চরিত্রে অভিনয় করেছিলেন।  সম্পাদা ভাজে ২০১৮ সালের রাম সিয়া কে লব কুশ ধারাবাহিকে সুনয়না চরিত্রে অভিনয় করেছিলেন।  ভিয়া রায় চৌধুরী ২০২৪ সালের শ্রীমদ রামায়ণ ধারাবাহিকে সুনয়না চরিত্রে অভিনয় করেছিলেন।  তথ্যসূত্র  আরও পড়া  বাল্মীকি রামায়ণ, ইংরেজি শ্লোক অনুবাদ দেশিরাজু হনুমন্ত রাও, কে. এম. কে. মূর্তি প্রমুখ।  বিষয়শ্রেণী:রামায়ণের চরিত্র বিষয়শ্রেণী:হিন্দু পুরাণে রাণী
মুফতি মুহাম্মদ সাইদ (জন্ম: ১২ জানুয়ারি, ১৯৩৬ - ৭ জানুয়ারি, ২০১৬) ভারতীয় রাজ্য জম্মু ও কাশ্মীরের মুখ্যমন্ত্রী ছিলেন; যিনি জম্মু ও কাশ্মীর পিপলস ডেমোক্রেটিক পার্টির স্থাপক ও বরিষ্ঠ নেতা ছিলেন। তিনি এর আগে ২০০২-২০০৫ পর্যন্ত জম্ম ও কাশ্মীরের মুখ্যমন্ত্রী ছিলেন। ১৯৮৯-১৯৯০ পর্যন্ত তিনি ভিপি সিঙের প্রধানমন্ত্রীত্বে ভারতের গৃহমন্ত্রীও ছিলেন। এই সময়ে ১৯৯০ সালে কাশ্মীরি পন্ডিতদের উপর অমানবিক নির্যাতন ঘটে। ভারতের ইতিহাসে তিনিই প্রথম এবং শেষ মুসলমান গৃহমন্ত্রী।  রাজনৈতিক জীবন মুফতি মুহাম্মদ সাঈদ'' তার রাজনৈতিক জীবন শুরু করেন ১৯৫০ সালে ন্যাশনাল কনফারেন্স-টর মাধ্যমে। পরে তিনি ১৯৭২ সালে কংগ্রেসেরর সাথে যুক্ত হন ও জম্মু ও কাশ্মীরে রাজ্যে মন্ত্রী পদ পান। কিন্তু কোনো কারণে তিনি কংগ্রেস ছেড়ে ১৯৮৯ সালে  ভিপি সিঙের জনমোর্চায় যোগ দেন, এবং প্রথমবারেরর মতো কোনো মুসলিম ভারতের গৃহমন্ত্রী হয়। ২০০২ সালে তিনি নিজে আলাদাভাবে একটি দল গঠন করেন এবং নভেম্বর, ২০০২ থেকে ২০০৫ পর্যন্ত তিনি জম্মু ও কাশ্মিরের মুখ্যমন্ত্রী পদে অধিষ্ঠিত থাকেন। তারপর ১ মার্চ, ২০১৫য় তিনি আবার জম্মু ও কাশ্মীরেরর মুখ্যমন্ত্রী পদে শপথ গ্রহণ করেন।  মৃত্যু মুহাম্মদ সাঈদ ২০১৬ সালের ০৭ জানুয়ারি তারিখে নতুন দিল্লির এআইআইএ-তে মৃত্যুবরণ করেন। তাকে ২৪ ডিসেম্বর, ২০১৫ তারিখে দিল্লি এইম্স'''-এ ভর্তি করা হয়। তিনি কিছুদিন ধরে শাঁসককষ্ঠে ভুগছিলেন। মৃত্যুর সময় তার বয়স হয়ে ছিলো ৭৯ বছর  তথ্যসূত্র  বহিঃসংযোগ দাপ্তরিক আলোকচিত্র  বিষয়শ্রেণী:১৯৩৬-এ জন্ম বিষয়শ্রেণী:২০১৬-এ মৃত্যু বিষয়শ্রেণী:কাশ্মীরি রাজনীতিবিদ বিষয়শ্রেণী:ভারতীয় শিয়া মুসলিম বিষয়শ্রেণী:জম্মু ও কাশ্মীরের মুখ্যমন্ত্রী বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীরের রাজ্যসভা সদস্য বিষয়শ্রেণী:উত্তরপ্রদেশের রাজ্যসভা সদস্য বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:ভারতের স্বরাষ্ট্রমন্ত্রী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির মুখ্যমন্ত্রী বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:জনতা দলের রাজনীতিবিদ বিষয়শ্রেণী:নবম লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:মজঃফরনগরের ব্যক্তি বিষয়শ্রেণী:ভারতে রাষ্ট্রীয় শেষকৃত্য বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:কাশ্মীরি মুসলিম বিষয়শ্রেণী:বিজবিহারার ব্যক্তি
ব্রেন্ডন ফ্লিন (ইংরেজি: Brandon Flynn; জন্ম: ১১ অক্টোবর, ১৯৯৩) হলেন একজন মার্কিন অভিনেতা। তিনি নেটফ্লিক্স ধারাবাহিক ১৩ রিজনস হোয়াই-এ জাস্টিন ফলির চরিত্রে অভিনয়ের জন্য সমধিক পরিচিত। এছাড়া তিনি স্বল্পদৈর্ঘ্যের ছবি হোম মুভিজ-এ স্বভূমিকায় এবং ব্রেইনডেড-এ মাইক দি ইন্টার্নের ভূমিকায় অভিনয় করেন।   প্রথম জীবন  ব্র্যান্ডন ফ্লিনের জন্ম ফ্লোরিডার মিয়ামিতে। সেখানেই তিনি উচ্চ বিদ্যালয় নিউ ওয়ার্ল্ড স্কুল অফ দি আর্টসে পড়াশোনা করেন। ২০১৬ সালে নিউ জার্সির রাটগার্স বিশ্ববিদ্যালয়ের ম্যাসন গ্রস স্কুল অফ দি আর্টস থেকে চারুকলায় একটি ব্যাচেলর ডিগ্রি সহ তিনি স্নাতক হন। পিটার প্যান অবলম্বনে নির্মিত মিউজিক্যালে মিস্টার স্মির ভূমিকায় ফ্লিন প্রথম অভিনয় করেছিলেন। তখন তাঁর বয়স ছিল দশ বছর।   কর্মজীবন  ২০১৬ সালে ফ্লিন ব্রেইনডেড-এ মাইক দি ইন্টার্নের ভূমিকায় অভিনয় করেন। ২০১৭ সালে ভিনিয়ার্ড থিয়েটারে অফ-ব্রডওয়ে প্রযোজনা কিড ভিক্ট্রি-তে ল্যুক চরিত্রে অভিনয় করেন।Kid Victory  at Vineyard Theatre  ২০১৭ থেকে ফ্লিন নেটফ্লিক্স ধারাবাহিক ১৩ রিজনস হোয়াই-এ জাস্টিন ফলির চরিত্রে অভিনয় করেন।  ২০১৮ সালের ফেব্রুয়ারি মাসে ট্রু ডিটেকটিভ-এর তৃতীয় মরসুমের তিনটি পর্বে রায়ান পিটারস চরিত্রে অভিনয় করেন।   ব্যক্তিগত জীবন  ফ্লিন এলজিবিটি সম্প্রদায়ের সদস্য। অস্ট্রেলিয়ায় সমকামী বিবাহ বৈধকরণের লক্ষ্যে অ-বাধ্যতামূলক গণভোটে "না" ভোটের সপক্ষে সিডনিতে বিমানবার্তা প্রচারের বিরুদ্ধে ২০১৭ সালের সেপ্টেম্বর মাসে ফ্লিন ইনস্টাগ্রামে একটি পোস্ট করেন। ইতিপূর্বে তিনি স্যাম স্মিথের সঙ্গে প্রণয়সম্পর্কে আবদ্ধ ছিলেন। ২০২০ সালের ৬ মার্চ একটি ইনস্টাগ্রাম পোস্টে তিনি নিজেকে এক "সমকামী বালক" ("gay boy") হিসাবে চিহ্নিত করেন।  ধর্মসূত্রে ফ্লিন একজন ইহুদি।  ফিল্মোগ্রাফি  চলচ্চিত্র   বছর নাম  চরিত্র বিশেষ জ্ঞাতব্য  ২০১৭ হোম মুভিজ— স্বল্পদৈর্ঘ্যের চলচ্চিত্র ২০১৮ বিংগে জনি স্বল্পদৈর্ঘ্যের চলচ্চিত্র ২০১৯ ১৩ রিজনস হোয়াই: সিজন ৩ প্রোমো জাস্টিন ফলি স্বল্পদৈর্ঘ্যের চলচ্চিত্র ঘোষিত হবে লুকস দ্যাট কিল ঘোষিত হবে পোস্ট-প্রোডাকশন  +চিহ্ন  চিহ্নিত ছবিগুলি এখনও মুক্তি পায়নি   টেলিভিশন   বছর নাম  চরিত্র বিশেষ জ্ঞাতব্য  ২০১৬ ব্রেইনডেড মাইক দি ইন্টার্ন ১টি পর্ব ২০১৭-বর্তমান ১৩ রিজনস হোয়াই জাস্টিন ফলি প্রধান চরিত্র ২০১৯ ট্রু ডিটেকটিভ রায়ান পিটার্স ৩টি পর্ব   মিউজিক ভিডিও   বছর নাম  ভূমিকা শিল্পী(বৃন্দ)  ২০১৮ "লকজ"— কুক থাগলেস (বিশেষ ভূমিকায় শারলে)    তথ্যসূত্র   বহিঃসংযোগ    বিষয়শ্রেণী:১৯৯৩-এ জন্ম বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:ইহুদি মার্কিন অভিনেতা বিষয়শ্রেণী:সমকামী অভিনয়শিল্পী বিষয়শ্রেণী:এলজিবিটিকিউ ইহুদি বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:এলজিবিটিকিউ অভিনয়শিল্পী বিষয়শ্রেণী:ফ্লোরিডার এলজিবিটি ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:মিয়ামির অভিনেতা বিষয়শ্রেণী:ম্যাসন গ্রস স্কুল অফ দি আর্টসের প্রাক্তনী বিষয়শ্রেণী:রাটগার্স বিশ্ববিদ্যালয়ের প্রাক্তনী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন ইহুদি অভিনেতা বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:ইহুদি অভিনয়শিল্পী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
ইন্টারনেট যৌন আসক্তি, যা সাইবারসেক্স আসক্তি নামেও পরিচিত, ভার্চুয়াল ইন্টারনেট যৌন ক্রিয়াকলাপের দ্বারা চিহ্নিত একটি যৌন আসক্তি হিসাবে প্রস্তাবিত হয়েছে যা একজনের শারীরিক, মানসিক, সামাজিক সুস্থতার জন্য গুরুতর নেতিবাচক প্রভাব ফেলে। এটি ইন্টারনেট আসক্তি ব্যাধির একটি উপসেট হিসাবেও বিবেচিত হতে পারে। ইন্টারনেটে যৌন আসক্তির বিভিন্ন আচরণ প্রকাশ করে যেমন: কামোত্তেজক গল্প পড়া; অনলাইন পর্নোগ্রাফি দেখা, ডাউনলোড করা; প্রাপ্তবয়স্কদের সাথে কার্যকলাপ। অনলাইন কার্যকলাপে নিযুক্ত থাকাকালীন হস্তমৈথুন বা একজনের সাথে যৌন উত্তেজনায় যৌন কার্যাকালাপ করে থাকে .  আমেরিকান অ্যাসোসিয়েশন ফর সেক্স অ্যাডিকশন থেরাপি অনুসারে ইন্টারনেট যৌন আসক্তির বিভিন্ন কারণ থাকতে পারে। প্রথম কারণ হল নিউরাল ফিজিওলজিক্যাল অ্যাটাচমেন্ট যা অর্গ্যাজমের সময় ঘটে - একযোগে আসক্তিমূলক আচরণে ছবি বা দৃশ্যকল্পকে শক্তিশালী করা এবং সংযুক্ত করা। দ্বিতীয়ত, মনস্তাত্ত্বিক ত্রুটি যেমন পরিত্যাগ, গুরুত্বহীনতা বা প্রকৃত সংযুক্তির অভাব কখনও কখনও যৌন আসক্তির আচরণের দৃষ্টান্ত দ্বারা ঔষধি হয়। তৃতীয়ত, ইন্টারনেট সেক্স আসক্ত ব্যক্তি বড় বিষণ্নতা, বাইপোলার ডিসঅর্ডার বা ম্যানিক ডিপ্রেসিভ ডিসঅর্ডারের কারণে একটি বৈধ রাসায়নিক ভারসাম্যহীনতার ভারসাম্য বজায় রাখতে আসক্তি ব্যবহার করতে পারে। সাইবারসেক্স আসক্ত ব্যক্তি ঘনিষ্ঠতা অ্যানোরেক্সিয়ার সাথেও লড়াই করতে পারে কারণ সাইবার বিশ্ব বাস্তব সম্পর্কের চেয়ে নিরাপদ বোধ করে।   সাধারণ  সাইবারসেক্স আসক্তি হল যৌন আসক্তি এবং ইন্টারনেট আসক্তি ব্যাধির একটি রূপ। একটি বাধ্যতামূলক আচরণের একটি রূপ হিসাবে, এটি তিনটি মানদণ্ড দ্বারা চিহ্নিত করা যেতে পারে: আচরণে জড়িত থাকার বিষয়ে সিদ্ধান্ত নিতে ব্যর্থতা, আচরণের প্রতি আবেশ এবং নেতিবাচক পরিণতি সত্ত্বেও আচরণ বন্ধ করতে অক্ষমতা।   আরও দেখুন    আচরণগত আধুনিকতা  বিবর্তনীয় অমিল  ইন্টারনেট পর্নোগ্রাফি  পর্নোগ্রাফির আসক্তি   তথ্যসূত্র   বিষয়শ্রেণী:পর্নোগ্রাফির প্রভাবের ওপর গবেষণা বিষয়শ্রেণী:যৌনতা ও কম্পিউটিং বিষয়শ্রেণী:যৌন আসক্তি
আসাম-এর গোয়ালপাড়া জেলা-এর আগিয়ার থেকে ১৮ কিলোমিটার দূরে অবস্থিত একটি থান হল শ্রীশ্রী রিসি আশ্রিত দ'দান থান৷ প্রতিবছরে ফাল্গুনের শুক্লা মহাষ্টমীর থেকে একাদশী পর্যন্ত এখানে একটি মেলা উদ্‌যাপন করা হয়৷ ১৯৭১ সাল থেকে রাভারা পরম শ্রদ্ধাসহকারে একে জাতীয় উৎসব হিসেবে পালন করে আসছে৷ এই মেলায় শিব বা রিসির পূজা-অর্চনা করার সাথে বীর রাজা দ'দান এবং দ'দান রাজার সেনাপতি মারুক্ষেত্রীকে শ্রদ্ধার্ঘ অর্পণ করা হয়৷ পূর্বে যদিও দ'দান মেলায় শাক্ত পূজার প্রচলন ছিল, সম্প্রতি বৈষ্ণব আচার-নীতিতে পূজা-অর্চনা করা হয়৷পর্যটন ক্ষেত্ররূপে দ'দান, মনোরঞ্জন কলিতা, আমার আসাম, পূর্বাচল, ১৮ মার্চ ২০১২  ইতিহাস  আসামে বাস করা চীন-তিব্বতীয় মূলের একটি জনগোষ্ঠী হল রাভা জনগোষ্ঠী৷ জনশ্রুতি অনুসারে, রাভাদের আদি রাজা দ'দান৷ প্রবল পরাক্রমী এই দ'দান রাজা প্রথমে বাণ রাজার সেনাপতি ছিলেন৷ অবশ্য কোনো কোনো লোকের মতে দ'দান বাণ রাজার ভাগিনেয় ছিল৷ অন্য কোনো মতে আবার বাণ রাজার জ্যেষ্ঠ পুত্র ইন্দ্রদমনকেও দ'দান বলে বিশ্বাস করা হয়।  বাণ রাজার কন্যা উষাকে শ্রীকৃষ্ণের নাতি অনিরুদ্ধ অগ্নিগড়-এর মধ্যে গন্ধর্ব বিবাহ করবেন বলে জানতে পেরে বাণ রাজা তাকে নাগপাশে বন্দী করে রাখেন৷ এই কথা শুনে শ্রীকৃষ্ণ এসে বাণ রাজার সাথে যুদ্ধ করেন। হরি-হরের যুদ্ধ রূপে পরিগণিত এই যুদ্ধে বাণ রাজার সৈন্য ছিন্ন-ভিন্ন হয়ে পড়ায় প্রধান সেনাপতি দ'দানও যুদ্ধে আহত হয়ে রাজ্য ত্যাগ করে শেষে 'দক্ষিণ কোল' এ এসে রাজ্য স্থাপন করেন।  রাজা দ'দান মারুক্ষেত্রীসহ স্বজন-সামন্তকে তুরা-ফুলবাড়িতে এসে সেখানে নিজ রাজ্য স্থাপন করেন।  রাভারা শাক্তপন্থী৷ যেহেতু দ'দান শিবভক্ত ছিল, সেজন্য রাভারা শিবকে (রিসি) প্রধান দেবতা হিসাবে গণ্য করেন। এই মেলায় রাভা জনগোষ্ঠীর বিভিন্ন নৃত্য-গীত অনুষ্ঠিত হওয়ার সাথে সার্কাস, সিনেমা, মিনাবাজার মতো অনুষ্ঠানও অনুষ্ঠিত হয়৷  তথ্যসূত্র  বিষয়শ্রেণী:আসামের ধর্মীয় স্থান বিষয়শ্রেণী:হিন্দু মন্দির বিষয়শ্রেণী:গোয়ালপাড়া জেলা
ডান|থাম্ব| কাস্টারটন রেলস্টেশন কাস্টারটন রেলস্টেশনটি অস্ট্রেলিয়ার ভিক্টোরিয়ার কাস্টারটন রেলপথের একটি রেল স্টেশন ছিল। স্টেশনটি এসি ফান্ডলে দ্বারা নির্মিত হয়েছিল এবং ১৮৮৬ সালে এটি খোলা হয়েছিল।  যাত্রীবাহী পরিষেবা প্রত্যাহার করা হওয়ার পরে ১৯৪৯ সাল পর্যন্ত মিশ্র যাত্রীবাহী - পণ্য ট্রেন কাস্টারটন লাইনে চলাচল করে। ১৯৫৪ সালের ১৫ মার্চ ব্র্যাঙ্কহোলমে এবং কাস্টারটনের মধ্যে একটি রেল-গাড়ি পরিষেবা লাভজনক হবে কিনা তা দেখার ভিত্তিতে শুরু হয়েছিল। এই পরিষেবাটি ১৯৫৪ সালের ৩১ জুলাই বাতিল করা হয়েছিল।  তবে স্টেশনটি কখনও ভেঙে ফেলা হয়নি, এবং পুনরুদ্ধারের সময়সীমা অনুসরণ করে এখন পর্যটকদের আকর্ষণ হিসাবে কাজ করে।     তথ্যসূত্র   বিষয়শ্রেণী:রেলওয়ে স্টেশন বিষয়শ্রেণী:অস্ট্রেলিয়ার রেলওয়ে স্টেশন
ইগনাসিও দা সিলভা অলিভেইরা (, ; জন্ম: ১ ডিসেম্বর ১৯৯৬; ইগনাসিও নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন ইগনাসিও দা সিলভা অলিভেইরা ১৯৯৬ সালের ১লা ডিসেম্বর তারিখে ব্রাজিলের কুরাইস নোভোসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
হিমাংশু কুমার দত্ত (১৯০৮ – ১৫ নভেম্বর ১৯৪৪) ছিলেন একজন বিশিষ্ট বাঙালি সুরকার। তার সমসাময়িক কিংবদন্তি সুরকারদের মধ্যে তিনি তার অনন্য ও সুমধুর কম্পোজিশনের জন্য প্রসিদ্ধ। তার সুরারোপিত গানগুলো সাধারণত “হিমাংশু দত্তের গান” হিসেবে পরিচিত। বাংলা সংগীতে অবদানের জন্য ঢাকার সরস্বত সমাজ তাকে ‘সুরসাগর’ খেতাবে ভূষিত করে। তিনি একজন সুগায়কও ছিলেন।   প্রারম্ভিক জীবন  হিমাংশু দত্তের মাতা নীরদা দেবী ছিলেন সুগায়িকা এবং একজন প্রতিষ্ঠিত কণ্ঠশিল্পী। পিতা যোগেন্দ্রচন্দ্রের উৎসাহে খুব ছোটবেলা থেকেই সংগীতের প্রতি আসক্তি বা অনুরক্ততা প্রকাশ পায় হিমাংশু দত্তের। গানের প্রতি তার এ দূর্বলতায় সুকণ্ঠী ও সুগায়িকা মা তাকে সংগীতের প্রাথমিক তালিম দেন। ১৯২৪ সালে কুমিল্লা জিলা স্কুল থেকে এন্ট্রান্স বা ম্যাট্রিক পাস করেন। অতঃপর কলকাতা প্রেসিডেন্সি কলেজে ভর্তি হন। এখান থেকেই ১৯২৬ সালে আই.এস.সি. এবং ১৯২৯ সালে বি.এ. ডিগ্রী লাভ করেন। প্রেসিডেন্সি কলেজে ছাত্র থাকা অবস্থাতেই হিমাংশু তার গানের জন্য জনপ্রিয়তা লাভ করেন।   গানে সুর প্রদান  ছোটবেলায় কুমিল্লার এক ধর্মমন্দিরে ভজন গান পরিবেশন করে সকলকে আশ্চর্য ও বিমোহিত করেন হিমাংশু। পারিবারিক কোন জলসায় কিংবা সাংস্কৃতিক অনুষ্ঠানে গান না গেয়েও চতুর্দিকে তার গানের দীপ্তি ও খ্যাতি ছড়িয়ে পড়েছিল। হিমাংশু তার সহপাঠী সুবোধ পুরকায়স্থের লেখা বেশিরভাগ গানে সুর দিয়েছেন। এছাড়াও তিনি অজয় ভট্টাচার্য এবং বিনয় মুখোপাধ্যায়ের অনেক গানে সুরারোপ করে বিশিষ্ট সুরকার হিসেবে খ্যাতি অর্জন করেন। তার গানের সুরে রাগ-সংগীতের প্রাধান্য লক্ষ্য করা যায় এবং করুণ রসের বৈশিষ্ট্য বিদ্যমান।   জনপ্রিয় গানসমূহ    আলোছায়া দোলা  আবেশ আমার যায় উড়ে কোন ফাল্গুনে  খুঁজে দেখা পাইনে যাহার  ডাক দিয়ে যায় কেগো আমার বাজিয়ে বাঁশি  তব স্মরণখানি  তুমি তো বঁধু জান  নতুন ফাগুন যবে  বরষার মেঘ ডাকে ঝড় বরিষণে  মম মন্দিরে  তোমারই পথপানে চাহি চাঁদ কহে চামেলি গো  রাতের দেউলে জাগে বিরহী তারা  রাতের ময়ূর ছড়ালো যে পাখা ছিল চাঁদ মেঘের পারে   উপাধি লাভ ও সম্মাননা   বাংলা সংগীতে হিমাংশু দত্তের অসামান্য অবদান ও দক্ষতার জন্য ১৯৩০ সালে ঢাকার সরস্বত সমাজ তাকে সুরসাগর উপাধিতে ভূষিত করে।  বাংলা সঙ্গীতের অমর সুরকার হিমাংশু দত্তের অবদানের কথা স্বীকার করে জীবনমুখী গানের স্রষ্টা কবীর সুমনের গাওয়া তোমাকে চাই গানের একটি কলি "..... ভুলে যাওয়া হিমাংশু দত্তের সুরে / সেই কবেকার অনুরোধের আসরে ......." কথাটি শ্রদ্ধার্ঘ্য চিত্তে চিরস্মরণীয় করে রেখেছেন।   আরও দেখুন  তথ্যসূত্র   বহিঃসংযোগ   http://calcuttaglobalchat.net/calcuttablog/himangshu-dutta/  বিষয়শ্রেণী:১৯০৮-এ জন্ম  বিষয়শ্রেণী:১৯৪৪-এ মৃত্যু বিষয়শ্রেণী:পূর্ববঙ্গে জন্ম বিষয়শ্রেণী:বাঙালি সুরকার বিষয়শ্রেণী:কুমিল্লা জেলার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:কুমিল্লা জিলা স্কুলের প্রাক্তন শিক্ষার্থী বিষয়শ্রেণী:ভারতীয় পুরুষ সুরকার বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী বিষয়শ্রেণী:বিদ্যাসাগর কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:কলকাতার সঙ্গীতজ্ঞ
রবি কলিন একজন ব্রিটিশ চলচ্চিত্র সমালোচক।  কলিন স্কটল্যান্ডের সেন্ট অ্যান্ড্রুজ বিশ্ববিদ্যালয়ে নন্দনতত্ত্ব এবং চলচ্চিত্রের দর্শন অধ্যয়ন করেন।  তিনি বিশ্ববিদ্যালয়ের ছাত্রদের সংবাদপত্র দ্য সেন্ট এর সম্পাদক ছিলেন।  কলিন ২০১১ সাল থেকে ডেইলি টেলিগ্রাফের প্রধান চলচ্চিত্র সমালোচক। ২০০৭ থেকে ২০১১ পর্যন্ত তিনি সংবাদপত্র বন্ধ হওয়ার আগ পর্যন্ত নিউজ অফ দ্য ওয়ার্ল্ডের একজন সাপ্তাহিক চলচ্চিত্র কলাম লিখেছেন। সেই বছর তিনি ব্রিটিশ প্রেস অ্যাওয়ার্ডে বছরের সেরা সমালোচকের সংক্ষিপ্ত তালিকাভুক্ত হন,  এবং ২০১৭ সালে আবার সংক্ষিপ্ত তালিকাভুক্ত হন, যখন তিনি জুরিদের দ্বারা অত্যন্ত প্রশংসিত হন।   তিনি চ্যানেল ৪ ভিউ ফিল্ম শোতে উপস্থিত হন, যা এডিথ বোম্যান উপস্থাপনা করেন এবং ক্লডিয়া উইঙ্কলম্যানের সাথে বিবিসি রেডিও ২ এর আর্টস শোতে অবদান রাখেন। আগস্ট ২০১৩-এ তিনি অতিথি হিসেবে বিবিসি রেডিও ৪ -এর ফিল্ম... অনুষ্ঠান উপস্থাপনা করেন। তিনি এডিথ বোম্যান, সঞ্জীব ভাস্কর এবং বেন বেইলি স্মিথের সাথে কেরমোড অ্যান্ড মায়ো'স ফিল্ম রিভিউ এ অতিথি-উপস্থাপনা করেন।  ২০১৮ সালে কলিন টেলিগ্রাফের জন্য সর্বকালের ১০০টি সর্বশ্রেষ্ঠ চলচ্চিত্রের একটি তালিকা সংকলন করেছিলেন, যার মধ্যে সিঙ্গিন' ইন দ্য রেইন এক নম্বরে ছিল।    তথ্যসূত্র    বহিঃসংযোগ    রবি কলিনের জন্য টেলিগ্রাফ সাংবাদিক পৃষ্ঠা, সাম্প্রতিক পর্যালোচনা এবং নিবন্ধগুলির লিঙ্ক সহ  রবি কলিনের টুইটার পেজ  রবি কলিনের সর্বকালের 100টি সেরা চলচ্চিত্র    বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:দ্য ডেইলি টেলিগ্রাফের ব্যক্তি বিষয়শ্রেণী:ব্রিটিশ চলচ্চিত্র সমালোচক বিষয়শ্রেণী:সেন্ট অ্যান্ড্রুজ বিশ্ববিদ্যালয়ের প্রাক্তন শিক্ষার্থী
ঢাকা উইকিমিডিয়া সম্প্রদায় উইকিমিডিয়া বাংলাদেশের একটি আঞ্চলিক সম্প্রদায়। উইকিমিডিয়া বাংলাদেশের আটটি আঞ্চলিক সম্প্রদায় রয়েছে, যার মধ্যে ঢাকা উইকিমিডিয়া সম্প্রদায়ও একটি অনুমোদিত আঞ্চলিক সম্প্রদায়। এটি বাংলাদেশের ঢাকা বিভাগে উইকিমিডিয়া প্রকল্পগুলির সম্ভাব্যতা এবং সম্প্রসারণের জন্য স্বেচ্ছাসেবীদের সমন্বয় এবং সহায়তা প্রদানের উদ্যেশ্যে কাজ করে। সম্প্রদায়টি ২০২৫ সালের ২৩ মার্চ গঠিত হয় এবং ২০২৫ সালের ৬ এপ্রিল উইকিমিডিয়া বাংলাদেশ বোর্ড কর্তৃক অনুমোদিত হয়।:wmbd:রেজোলিউশন/ঢাকা উইকিমিডিয়া সম্প্রদায়ের অনুমোদন, এপ্রিল ২০২৫   তথ্যসূত্র   বিষয়শ্রেণী:উইকিমিডিয়া বাংলাদেশ বিষয়শ্রেণী:ঢাকা উইকিমিডিয়া সম্প্রদায় বিষয়শ্রেণী:২০২৫-এ প্রতিষ্ঠিত সংগঠন বিষয়শ্রেণী:উইকি সম্প্রদায়